На основу члана 70. Статута Општине Владичин Хан „Службени гласник Града Врања“, број 7/2024-пречишћен текст), члана 30. Одлуке о Општинском већу Општине Владичин Хан („Службени гласник “, број 9/19), члана 73. Пословника Општинског већа Општине Владичин Хан („Службени гласник Града Врања“, број 31/20) и члана 14. Правилника о начину, критеријуму и поступку доделу средстава из буџета Општине Владичин Хан за подстицање пројекте од јавног интереса које реализују удружења („Службени гласник Града Врања“, број 9/2019), разматрајући коначну листу Комисије за спровођење јавног конкурса за избор пројекта/програма у култури који се финансирају или суфинасирају средствима буџета општине Владичин Хан, по расписаном јавном позиву за избор пројекта /програма у култури који се финансирају или суфинасирају средствима буџета Општине Владичин Хан за 2024. годину број 06-36/2/24-III од 29.03.2024. године, Општинско веће Општине Владичин Хан на седници одржаној дана 17.06.2024. године, донело је:

**Р Е Ш Е Њ Е**

**О ДОДЕЛИ СРЕДСТАВА** **ЗА**

**ИЗБОР ПРОЈЕКАТА/ПРОГРАМА У КУЛТУРИ КОЈИ СЕ ФИНАНСИРАЈУ ИЛИ СУФИНАСИРАЈУ СРЕДСТВИМА ИЗ БУЏЕТА ОПШТИНЕ ВЛАДИЧИН ХАН**

**ЗА 2024. ГОДИНУ**

**1.** Овом Одлуком утврђује се расподела средстава опредељених Одлуком о буџету општине Владичин Хан за 2024. годину (Службени гласник Града Врања број 29/23), у укупном износу од 2.800.000 динара.

 **2.** Додељују се средства подносиоцима пројеката и то:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |  |  |  |
| --- | --- | --- | --- | --- |
| **Редни број** | **Број пријаве** | **Назив удружења и назив пројекта** | **Износ захтеваних средстава** | **Предложени износ средстава за финансирање** |
| **1.** | 401-200 | КУД „Бранислав Нушић Владичин Хан –пројекат,,Јачање мултикултуралних односа очувањем традиције,обичаја и фолклора југа Србије,, | **2.700.000,00** |  **1.900.000,00** |
| **2.** | 401-191 | **НВО Одбор за људска права Врање** | **550.000,00** | **200.000,00** |
| **3.** | 401-191 | **,,СУБНОР Владичин Хан,,**пројекат „ Неговање традиција ослободилачких ратова Србије и општине Владичин Хан“, | **450.000,00** | **300.000,00** |
| **4.** | 401-199 | **Удружење,,Матерња мелодија,,Владичин Хан**пројекат,, Градски хор-Матрења мелодија“ | **173.000,00** | **80.000,00** |
| **5.** | 401-201 | **Бранислав Марковић**пројекат „ Књига-Одабрани позоришни комади и сценарија“ | **976.250,00** | **200.000,00** |
| **6.** | 401-194 | **Удружење ,,OVERLOAD,, Развој културног стваралаштва Ромске популације** | **200.000,00** | **70.000,00** |
| **7.** | 401-212 | **ГЕНЕРАТОР-ВРАЊЕ, И девојчице свирају трубу** | **568.500,00** | **50.000,00** |

 |

**3.** Носилац одобреног пројекта обавезан је да у року од осам дана од дана пријема овог решења, достави усклађен финансијски план пројекта са одобреним средствима Општинском већу Општине Владичин Хан у два примерка, изјаву да средства за реализацију одобреног програма нису на други начин већ обезбеђена, изјаву о непостојању сукуба интереса и интерни акт о антикорупцијској политици, као и да приликом потписивања овог уговора Одељењу за привреду и финансије достави једну бланко соло меницу која је уписана у Регистар Народне банке Србије и менично овлашћење, као инструмент обезбеђења извршења уговорне обавезе.

Удружење корисник средстава дужно је да пре закључења уговора, отвори посебан наменски рачун код Управе за трезор, како би се буџетска средства за реализацију пројекта од јавног интереса пренела на тај рачун и користила са тог рачуна.

 Након достављања наведене документације закључиће се уговор о финансирању .

**4.** Корисник одобрених средстава дужан је да у року од 15 дана по завршетку програма односно пројекта за који су додељена буџетска средства, а најкасније 30 дана по истеку трајања пројекта, поднесе извештај о реализацији програма и пројеката и достави доказе о наменском коришћењу финансијских средстава: Одељењу за финансије и привреду Општинске управе Општине Владичин Хан и Комисији за спровођење јавног конкурса за избор пројекта/програма у култури који се финансирају или суфинасирају средствима буџета општине Владичин Хан

**5.**  Решење ступа на снагу даном доношења и исто објавити на огласној табли Општинскe управe Општине Владичин Хан и интернет страници.

 **6.** Решење доставити: Подносиоцима пројеката, председнику Комисије, Одељењу за финансије и привреду Општине Владичин Хан и архиви.

**Поука о правном средству:** Ово решење је коначно.Против истог може се покренути управни спор пред Управним судом у Београду, у року од 30 дана од дана достављања решења.

**ОПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ:06- 69/1/24-III**

 **ПРЕДСЕДНИК**

 **Горан Младеновић**